कांग्रेस ने बंद किए आम आदमी पार्टी के लिए दरवाजे, राहुल बोले- दिल्ली की सभी 7 सीटों पर लड़ेंगे चुनाव  
दिल्ली में कांग्रेस-आप का नहीं होगा गठबंधन
कांग्रेस अध्यक्ष राहुल गांधी ने किया ऐलान
'आप' नेताओं के आग्रह के बाद राहुल ने कही यह बात
कुछ दिन पहले राहुल गांधी के साथ बैठक के बाद शीला दीक्षित ने अरविंद केजरीवाल की पार्टी के साथ गठबंधन से इनकार कर दिया था. बता दें कि आम आदमी पार्टी ने दिल्ली में कांग्रेस के 15 साल के शासन को समाप्त किया था. बता दें कि आम आदमी पार्टी के साथ गठजोड़ के लिए विपक्षी दलों का कांग्रेस पर दबाव है. आम आदमी पार्टी भी गठबंधन के लिए उत्सुक रही है. 
इससे पहले दिल्ली कांग्रेस अध्यक्ष शीला दीक्षित ने उम्मीद जताई कि लोकसभा चुनाव में उनकी पार्टी दिल्ली की सभीसीटें जीतेगी. 'मेरा बूथ, मेरा गौरव' सम्मेलन में शीला ने कहा, ''बहुत जल्द दिल्ली में लोकसभा चुनाव होने जा रहा है और आशा करती हूं कि हम सातों सीटें जीतेंगे.' उन्होंने कांग्रेस अध्यक्ष राहुल गांधी की मौजूदगी में कहा, 'हम आपको इस देश का नेता देखना चाहते हैं. अगर हमें अच्छा और बढ़ता हुआ हिंदुस्तान चाहिए तो यह सिर्फ राहुल गांधी के नेतृत्व से ही संभव है.'
पार्टी के दिल्ली प्रभारी पीसी चाको ने कहा था कि लोकसभा चुनाव में 'लोकतंत्र की हत्या' करने वाले लोगों के खिलाफ लड़ाई है और हम इस लड़ाई को जीतेंगे. कांग्रेस के एक कार्यकर्ता ने मंच से राहुल गांधी की मौजूदगी में कहा कि दिल्ली में आम आदमी पार्टी के साथ गठबंधन नहीं होना चाहिए. गौरतलब है कि दिल्ली की सात लोकसभा सीटों पर 12 मई को मतदान होगा और 23 मई को नतीजे आएंगे.